Държавен вестник, бр. 5, 2026 г., стр. 11

БРОЙ  5	
Д Ъ Р Ж А В Е Н  В Е С Т Н И К 	
СТР.  11  
надеждната експлоатация на единиците подвижен жп състав и безопасността на транспортния 
процес. 
Работното място е разположено в депа, работилници, ремонтни халета или 
административни звена, като условията на труд включват работа с тежки технически 
съоръжения, в среда с шум, горива и смазочни материали, масла и интензивни физически 
натоварвания.  
Работното време може да бъде организирано на смени, включително нощни дежурства и в 
почивни дни. 
Необходимо е да се притежава правоспособност за управление на локомотиви и/или 
ревизор вагони, когато дейността го изисква, както и да се познава нормативната уредба, 
свързана с безопасната експлоатация на железопътната техника. Изискват се личностни качества 
като отговорност, прецизност, дисциплинираност и способност за вземане на бързи и адекватни 
решения при възникване на технически проблеми. Работата предполага умения за работа както 
самостоятелно, така и в екип, при стриктно спазване на технологичните инструкции и 
процедурите за безопасност. 
 
2.3. Четвърта степен на професионална квалификация по професията 
Професията „Железопътна техника – локомотиви и вагони“ с четвърта степен на 
професионална квалификация обхваща изпълнението на високоспециализирани дейности с 
ръководни, контролни и експертни функции в областта на техническата експлоатация, 
организацията на ремонтните процеси и осигуряването на безопасността в железопътния 
транспорт. Лицата, притежаващи тази квалификационна степен, прилагат задълбочени знания и 
умения, съчетани с практически опит, за управление на екипи, организиране на дейности в депа 
и ремонтни участъци, както и за гарантиране на безопасната работа на подвижния железопътен 
състав. 
Основните трудови дейности включват познаване в детайли на устройството и принципа 
на действие на локомотивите и вагоните, както и на всички основни системи, възли и агрегати. 
Специалистите прилагат технически и нормативни знания за оценка на техническото състояние 
на транспортните средства, участват в планирането, организацията и контрола на ремонтните и 
експлоатационните дейности. Извършват визуални огледи на локомотиви и вагони, постъпили 
за ремонт, документират обема и характера на необходимите ремонтни намеси, и следят за 
правилното прилагане на технологичните изисквания. 
Придобилите четвърта степен на професионална квалификация по професия „Железопътна 
техника – локомотиви и вагони” подготвят локомотивите и вагоните за ремонт чрез 
организиране и изпълнение на демонтаж на основни възли и агрегати, разглобяването им до 
монтажни единици и детайли, почистването им и оценката на състоянието им. Извършват се 
дейности по диагностика, ремонт и възстановяване на повредени елементи и сглобяване на 
възстановени възли и агрегати. След завършване на ремонтните операции се провеждат 
следремонтни изпитвания с цел гарантиране на техническата изправност и готовността на 
съоръженията за експлоатация. 
В допълнение към прякото техническо участие, лицата с четвърта степен на 
професионална квалификация организират работата в локомотивните депа и вагоно-ремонтните 
звена. Те координират графиците за движение и поддръжка на подвижния състав, осигуряват 
ефективно разпределение на ресурсите – включително наличните транспортни средства и 
работещите екипи, и ръководят действията по екипиране и извършване на дребни текущи 
ремонти. Запознати са с професионалните качества на подчинените си служители и ги 
ръководят с цел постигане на високо качество и безопасност на изпълняваните дейности. 
Особено място в професията заема отговорността за спазване на нормативните изисквания, 
свързани с безопасността на железопътния транспорт. Специалистите познават всички